Taman Negara Santubong, Pusat Hidupan Liar Matang dibuka semula 1 April ini
KUCHING: Taman Negara Santubong dan Pusat Hidupan Liar Matang akan dibuka semula kepada pengunjung mulai 1 April depan. Menerusi satu kenyataan, Sarawak Forestry Corporation (SFC) berkata, penutupan tempoh hari adalah disebabkan musim tengkujuh dan sempena pembukaannya kelak, pihak SFC mengalu-alukan semula kedatangan pengunung ke taman dan pusat berkenaan. “Buat para pendaki dan pencinta alam semula jadi serta pencinta hidupan liar pastinya tidak sabar untuk menjelajah semula Taman Negara Santubong dan Pusat Hidupan Liar Matang“Bagaimanapun, jika keadaan tapak tidak selamat untuk pengunjung kerana cuaca buruk, pembukaan taman dan pusat itu pada tarikh tersebut mungkin dibatalkan. “Jadi, tandai kalendar anda untuk menerokai keindahan Taman Negara Santubong dan Pusat Hidupan Liar Matang mulai 1 April 2023,”katanya. Untuk maklumat lanjut sila hubungi pejabat Taman Negara Santubong di talian 011-65730730 atau Pejabat Pusat Hidupan Liar Matang di talian 011-65729228. Oleh Azreen Keria 
See author's posts
